Mindesmærker for søfolk Næsten hver bygd i Suðuroy har mindst et mindesmærke. Der findes mindesmærker for tabte søfolk, mest sømænd, som er døde ude på havet. Suðuroy has mistet mange mænd til havet, specielt under 1. og 2. verdenskrig, men også i mere fredelige tider, er der sket ulykker, hvor både og skibe er gået bort eller mænd er faldet over bord og er druknet. Andre mindesmærker Der findes også andre mindesmærker i Suðuroy, til minde om personligheder fra Suðuroy, som har udrettet noget stort, mens de levede. F. eks. er der rejst et mindesmærke over digteren Poul F. Joensen i Froðba. Poul F. som han blev kaldt, var født og opvokset i Sumba, men blev gift til Froðba og levede der indtil sin død. Ved kirken i Vágur er der rejst et mindesmærke over provst Jacob Dahl, som bl. a. oversatte bibelen til færøsk. Lidt vest for kirken i Vági, på den anden side af gaden Vágsvegur, er der rejst et mindesmærke over tre mænd, som byggede Færøernes første skib i 1804 på samme sted, som stedet hvor mindesmærket står i dag, stedet hedder Fløtan Fríða, mændene var Nólsoyar Páll, Per fra Gjørðum (Larsen) i Porkeri og Jákup í Toftum fra Vágur. I Sandvík er der rejst et mindesmærke til minde om Sigmund Brestisson, som kristnede Færøerne for ca. 1000 år siden. Han svømmede den lange vej fra Skúvoy til Sandvík, mens han lå udmattet på stranden, blev han dræbt af Torgrímur í Sandvík. Læs mere om disse og andre mindesmærker i Suðuroy, ved at klikke på en af undersiderne til venstre.